
ŠAKIŲ RAJONO SAVIVALDYBĖS ADMINISTRACIJOS SOCIALINĖS PARAMOS SKYRIAUS SOCIALINIO DARBUOTOJO  (ĮVAIRIŲ SPECIALIZACIJŲ)

PAREIGYBĖS APRAŠYMAS




I. BENDRIEJI REIKALAVIMAI


1. Socialinio darbuotojo (įvairių specializacijų) pareigybė - darbuotojo, dirbančio pagal darbo sutartį.  




 



2. Socialinio darbuotojo (įvairių specializacijų) pareigybė reikalinga  darbui su neįgaliais, pagyvenusiais, socialiai remtinais  asmenimis; vykdyti savivaldybės administracijos Socialinės paramos skyriaus nuostatuose nurodytas funkcijas darbui su šiomis gyventojų grupėmis. 

3. Šias pareigas einantis darbuotojas vykdo Lietuvos Respublikos socialinių paslaugų įstatyme, Neįgaliųjų integracijos įstatyme  nurodytas veiklas.

II . KVALIFIKACINIAI  REIKALAVIMAI 


4. Socialinis darbuotojas turi turėti aukštąjį išsilavinimą, būti susipažinęs su įvairių socialinių grupių  asmenų psichologija, būti komunikabilus, tolerantiškas. Privalumas – užsienio kalbos mokėjimas.


5. Socialinis darbuotojas turi mokėti, žinoti ir suprasti:


5.1. socialinės paramos skyrimą reglamentuojančius teisės aktus;


5.2. šalpos išmokų skyrimą reglamentuojančius teisės aktus;


5.3. išmokų vaikams skyrimą reglamentuojančius teisės aktus;


5.4. socialinių paslaugų įstatymą;


5.5. neįgaliųjų socialinės integracijos įstatymą;


5.6. specialiųjų poreikių nustatymą reglamentuojančius teisės aktus;


5.7. socialinių darbuotojų etikos kodeksą;


5.8. raštvedybos reikalavimus;


5.9. darbą kompiuterinėmis programomis: MS Word , MS Excel, MS Outlook, apskaitos sistema „Parama“, Internet Explorer.

          III. PAGRINDINĖS ŠIAS PAREIGAS EINANČIO  DARBUOTOJO  FUNKCIJOS

6. Organizuoja rajono gyventojų aprūpinimo maisto produktais iš ES intervencinių atsargų darbus:


6.1. surenka paramos gavėjų sąrašus iš seniūnijų, pateikia labdaros organizacijai „Maisto bankas“;


6.2. sudaro produktų išvežiojimo grafikus,  pateikia seniūnijoms; 

            6.3. informuoja rajono gyventojus;


7. Organizuoja neįgaliųjų būsto aplinkos pritaikymo darbus:

            7.1. surenka duomenis apie paslaugos poreikį iš seniūnijų;


7.2. organizuoja savivaldybės administracijos Būsto pritaikymo žmonėms su negalia komisijos posėdžių darbą;


7.3. pateikia jai svarstymui surinktą informaciją. 


7.4. vadovaudamasi komisijos posėdžio išvadomis, suformuoja neįgalių asmenų būsto pritaikymo eilę;


7.5. vykdo pritaikymo darbams reikalingas viešųjų pirkimų procedūras;


7.6. bendradarbiauja su Neįgaliųjų reikalų departamentu prie Socialinės apsaugos ir darbo ministerijos neįgaliųjų būsto pritaikymo klausimais; teikia poreikį lėšoms bei ataskaitas.


8. Renka ir saugo savivaldybės teritorijoje gyvenančių vienišų asmenų, neįgaliųjų, socialinės rizikos asmenų ir kt. socialinių grupių statistinius duomenis.


9. Konsultuoja, priima dokumentus bei priima sprendimą dėl specialiųjų lengvųjų automobilių įsigijimo ir jų techninio pritaikymo išlaidų kompensacijoms skirti. Dokumentus pateikia Socialinės apsaugos ir darbo ministerijai.


10. Organizuoja rajono gyventojų prašymų socialinėms paslaugoms teikti svarstymą ir sprendimų priėmimo įgyvendinimą:


10.1.  priima pirminius dokumentus;


10.2. apskaičiuoja asmens mokėjimo už teikiamas paslaugas dydį;


10.3. vertina asmens turtą;


10.4. teikia dokumentus svarstyti savivaldybės Paslaugų skyrimo komisijai;


10.5. formuoja asmens, besikreipusio dėl socialinių paslaugų, bylą;


10.6. organizuoja sutarčių pasirašymą tarp  paslaugas teikiančios įstaigos ir savivaldybės;


10.7. duomenis apie paslaugų gavėjus suvedą į SPIS.


11. Vykdo švietėjišką veiklą, skelbia socialinio darbo naujoves spaudoje, konsultuoja rajono gyventojus ir seniūnijų socialinio darbo organizatorius išvardintais pareiginiuose nuostatuose klausimais.


12. Priima dokumentus asmenų specialiųjų poreikių lygiui nustatyti: 


12.1. prilygina turimą netektą darbingumą specialiųjų poreikių lygiui savo kompetencijos ribose; siekiant nustatyti naują  arba pratęsti  specialiųjų poreikių lygio  terminus; 


12.2. organizuoja savivaldybės administracijos Specialiųjų poreikių lygio nustatymo komisijos darbą;


12.3. teikia parengtą medžiagą svarstyti savivaldybės komisijai; 


12.4. rengia savivaldybės administracijos direktoriaus pažymų  projektus dėl specialiųjų poreikių lygio patvirtinimo.


13. Rengia ir išduoda  Neįgaliojo pažymėjimus pagal Socialinės apsaugos ir darbo ministro patvirtintą  tvarką.


14. Socialinės paramos skyriaus kompetencijos ribose  kontroliuoja socialinių paslaugų teikėjų, įstaigų, teikiančių socialines paslaugas, darbą bei priimtų sprendimų įgyvendinimą. 


15. Teikia Socialinės apsaugos ir darbo ministerijai, kitoms valstybinėms institucijoms statistinę informaciją ir ataskaitas įstatymų nustatyta tvarka.


16. Rengia priskirtų ir vykdomų funkcijų ribose savivaldybės tarybos sprendimų, mero potvarkių, administracijos direktoriaus įsakymų projektus.


17.  Atstovauja skyriui renginių, pasitarimų ir konferencijų metu.


18. Vykdo kitus Socialinės paramos skyriaus vedėjo su skyriaus funkcijomis susijusius nenuolatinio pobūdžio pavedimus, tam, kad būtų įgyvendinti įstaigos strateginiai planai.

IV. ATSAKOMYBĖ IR ATSKAITOMYBĖ

19. Šias pareigas einantis darbuotojas tiesiogiai pavaldus skyriaus vedėjui.

            20. Atsako už:

            20.1.  rajono savivaldybės administracijos darbo tvarkos taisyklių, darbuotojų saugos ir sveikatos reikalavimų nesilaikymą;

            20.2. Lietuvos Respublikos Konstitucijos, įstatymų ir kitų teisės aktų nesilaikymą, savivaldybės tarybos sprendimų, mero potvarkių, savivaldybės administracijos direktoriaus įsakymų, šiame pareigybės aprašyme nustatytų pareigų netinkamą atlikimą.


                         __________________________________________

Susipažinau ir sutinku:

Socialinės paramos skyriaus 

Socialinis darbuotojas (įvairių specializacijų)

